Паччахьан кертахь дӀатаръелла (паччахь-аьзнин гергарниг санна, цуьнан бакъо яра шен чоь хила), Катеринин доттагӀалла тасделира , лорд-протекторан Сомерсетан йоьӀца , уьш бераллехь дуьйна бевзаш бара. Леди Джейн хуьлура вешийн йоӀ еллачу паччахь-аьзнин Сеймур Джейн, цӀе а цунна лерамна тиллинера. 1558 шеран аьхка Джейн а, Катерина а хьошалгӀахь яра СеймургӀеран цӀахь Ханвортехь, цигахь Катеринина вевзира Джейнан ваша, Сеймур Эдуард, граф Хартфорд. Катеринин а, Эдуардан а юкъахь романтикин юкъаметтигаш хилира,  чӀогӀа дуьхьала йоллушехь оцу захалонна, 1559 шеран мартехь Хартфорда леди Фрэнсисе йийхира цуьнан йоӀ, амма цуо жоп ца делира цунна. Иза реза яра захалонна, амма нагахь иза магахь Мариял тӀаьхьа Ӏарш дӀалаьцначу керлачу паччахь-аьзнин Елизаветин. ТӀаккха а ша ялале 1559 шеран ноябрехь леди Фрэнсиса кехат яздира паччахь-аьзнега Катеринин Хартфордега маре яха пурба доьхуш, амма иза, хетарехь, дӀа ца тессера.